13. ข้อมูลทางการเงินที่สำคัญ

  13.1 สรุปรายงานการสอบบัญชี

  (ก) งบการเงินปี 2557 ตรวจสอบโดยนางสาวซูซาน เอี่ยมวนิชชา ผู้สอบบัญชีรับอนุญาตเลขที่
  4306 จากบริษัท เอส พี ออดิท จำกัด

  ผู้สอบบัญชีได้ตรวจสอบงบการเงินของบริษัทฯ
  และได้ให้ความเห็นว่างบการเงินรวมและงบการเงินเฉพาะกิจการ
  แสดงฐานะการเงินรวมและฐานะการเงินเฉพาะกิจการ ณ วันที่ 31 ธันวาคม 2557
  ผลการดำเนินงานรวมและผลการดำเนินงานเฉพาะกิจการ
  และกระแสเงินสดรวมและกระแสเงินสดเฉพาะกิจการ สำหรับปี สิ้นสุดวันเดียวกัน
  โดยถูกต้องตามที่ควรในสาระสำคัญตามมาตรฐานการรายงานทางการเงิน

  (ข) งบการเงินปี 2558 ตรวจสอบโดยนายเชิดสกุล อ้นมงคล ผู้สอบบัญชีรับอนุญาต เลขทะเบียน
  7195 จากบริษัท ซี ดับเบิ้ลยู พี จำกัด

  ผู้สอบบัญชีได้ตรวจสอบงบการเงินของบริษัทฯ
  และได้ให้ความเห็นว่างบการเงินรวมและงบการเงินเฉพาะกิจการ
  แสดงฐานะการเงินรวมและฐานะการเงินเฉพาะกิจการ ณ วันที่ 31 ธันวาคม 2558
  ผลการดำเนินงานรวมและผลการดำเนินงานเฉพาะกิจการ
  และกระแสเงินสดรวมและกระแสเงินสดเฉพาะกิจการ สำหรับปี สิ้นสุดวันเดียวกัน
  โดยถูกต้องตามที่ควรในสาระสำคัญตามมาตรฐานการรายงานทางการเงิน
  ยกเว้นผลกระทบที่อาจเกิดขึ้นจากการปรับมูลค่าเงินลงทุนในกิจการร่วมค้า
  และการรับรู้ส่วนแบ่งขาดทุนจากเงินลงทุนในการร่วมค้า
  อันเนื่องมาจากงบการเงินของกิจการร่วมค้าดังกล่าวยังไม่ผ่านการตรวจสอบจากผู้สอบบัญชีรับอนุญาต

  (ค) งบการเงินปี 2559 ตรวจสอบโดยนายเชิดสกุล อ้นมงคล ผู้สอบบัญชีรับอนุญาต เลขทะเบียน
  7195 จากบริษัท ซี ดับเบิ้ลยู พี จำกัด

  ผู้สอบบัญชีได้ตรวจสอบงบการเงินของบริษัทฯ
  และได้ให้ความเห็นว่างบการเงินรวมและงบการเงินเฉพาะกิจการ
  แสดงฐานะการเงินรวมและฐานะการเงินเฉพาะกิจการ ณ วันที่ 31 ธันวาคม 2559
  ผลการดำเนินงานรวมและผลการดำเนินงานเฉพาะกิจการ
  และกระแสเงินสดรวมและกระแสเงินสดเฉพาะกิจการ สำหรับปีสิ้นสุดวันเดียวกัน
  โดยถูกต้องตามที่ควรในสาระสำคัญตามมาตรฐานการรายงานทางการเงิน
  ยกเว้นผลกระทบต่องบการเงินรวมที่อาจเกิดขึ้นจากการบันทึกมูลค่าการลงทุน
  และการรับรู้ส่วนแบ่งขาดทุนจากเงินลงทุนในกิจการร่วมค้าเนื่องจากงบการเงินของกิจการร่วมค้าดังกล่าวยังไม่ผ่านการตรวจสอบจากผู้สอบบัญชีรับอนุญาต

  13.2 ตารางสรุปฐานะการเงินและผลการดำเนินงาน

สรุปงบแสดงฐานะทางการเงิน

[]

สรุปงบแสดงฐานะทางการเงิน (ต่อ)

[]

สรุปงบกำไรขาดทุนเบ็ดเสร็จ

[]

งบกระแสเงินสด

[]

งบกระแสเงินสด (ต่อ)

[]

งบกระแสเงินสด (ต่อ)

[]

13.3 ตารางสรุปอัตราส่วนทางการเงินที่สำคัญ

  []

14. การวิเคราะห์และคำอธิบายของฝ่ายจัดการ

14.1 ผลการดำเนินงาน

  เนื่องจากธุรกิจหลักของบริษัทฯ และบริษัทในเครือ คือธุรกิจด้านการพัฒนาอสังหาริมทรัพย์
  สาธารณูปโภคพื้นฐาน และพลังงาน
  ซึ่งล้วนเป็นธุรกิจที่เกี่ยวเนื่องและสัมพันธ์กับการเจริญเติบโตและการพัฒนาทางเศรษฐกิจของประเทศ
  โดยธุรกิจหลักของบริษัทฯ
  คือการพัฒนาเพื่อขายและการให้บริการด้านสาธารณูปโภคในนิคมอุตสาหกรรมเกตเวย์ ซิตี้
  ซึ่งมีการขยายตัวสัมพันธ์กับการเจริญเติบโตของภาคการผลิตและการลงทุนภาคเอกชน
  ประกอบกับนโยบายภาครัฐในการดำเนินการด้านสิ่งแวดล้อม
  ที่เป็นอีกปัจจัยหนึ่งที่ช่วยผลักดันให้เกิดความต้องการพื้นที่ในนิคมอุตสาหกรรม

  ภาพรวมเศรษฐกิจไทย ปี 2559 เติบโตร้อยละ 3.2 ปรับตัวขึ้นเล็กน้อย เมื่อเทียบกับปี 2558
  โดยมีการส่งออกสินค้ากลับมาเป็นแรงช่วยพยุงเศรษฐกิจ
  รวมถึงรายจ่ายการลงทุนภาครัฐที่มีแนวโน้มขยายตัวเร่งขึ้น
  ตามความคืบหน้าของการลงทุนโครงสร้างพื้นฐานด้านการคมนาคมซึ่งเริ่มมีความคืบหน้ามากขึ้นในปี
  2559

  จากสถิติในการยืนขอรับการส่งเสริมการลงทุนของสำนักงานคณะกรรมการส่งเสริมการลงทุน
  พบว่าปี 2559 มีโครงการที่ยื่นขอรับการส่งเสริมการลงทุน จำนวน 1,546 โครงการ
  มูลค่าเงินลงทุน 584,350 ล้านบาท เพิ่มขึ้นจากปีก่อนร้อยละ 56
  โดยหมวดบริการและสาธารณูปโภค ได้รับความสนใจลงทุนมากที่สุด โดยมีผู้ยื่นคำขอถึง 614
  โครงการ คิดเป็นร้อยละ 40 ของจำนวนโครงการทั้งหมด อย่างไรก็ตาม มีเพียง 299
  โครงการที่มีการลงทุนในนิคมอุตสาหกรรมหรือเขตอุตสาหกรรม ในจำนวนดังกล่าว 206
  โครงการตั้งอยู่ในภาคตะวันออก แต่ส่วนใหญ่จะอยู่ในจังหวัดระยอง และชลบุรี

  ปัจจัยดังกล่าวล้วนส่งผลกระทบต่อธุรกิจในวงกว้าง รวมทั้งการดำเนินธุรกิจของบริษัทฯ ด้วย
  อย่างไรก็ตาม ในด้านธุรกิจพลังงานของบริษัทฯ นั้น
  ปัจจัยเหล่านี้จะไม่ส่งผลกระทบโดยตรงต่อโครงการที่ดำเนินการอยู่แล้ว
  เนื่องจากในการพัฒนาโครงการโรงไฟฟ้าในลักษณะของโครงการ IPP นั้น
  จะต้องมีการทำสัญญาซื้อขายไฟ้ฟ้ากับการไฟฟ้าฝ่ายผลิตแห่งประเทศไทยไว้ล่วงหน้าแล้ว

(1) รายได้และต้นทุน

  บริษัทฯ มีรายได้ทั้งหมดในปี 2557-2559 จำนวน 1,270.53 ล้านบาท 772.08 ล้านบาท และ
  536.98 ล้านบาท 0ตามลำดับ อันประกอบไปด้วยรายได้จากธุรกิจอสังหาริมทรัพย์
  รายได้จากธุรกิจให้บริการและที่ปรึกษา รายได้จากธุรกิจผลิตและจำหน่ายพลังงานไฟฟ้า
  และรายได้อื่นๆ โดยมีรายละเอียดสรุปได้ดังนี้

ธุรกิจอสังหาริมทรัพย์

รายได้จากการขายและต้นทุนขาย

  ปี 2557 บริษัทฯ มีรายได้จากการขายที่ดิน 394.75 ล้านบาท
  จากการโอนกรรมสิทธิ์ในที่ดินให้ลูกค้าจำนวน 154.40 ไร่
  ในขณะที่ต้นทุนที่ดินและค่าใช้จ่ายในการพัฒนาที่ดินที่เพิ่มสูงขึ้น ทำให้บริษัทฯ
  มีอัตรากำไรขั้นต้นจากการขายที่ดินเพียงร้อยละ 44.25

  ปี 2558 บริษัทฯ มีรายได้จากการขายที่ดิน 83.18 ล้านบาท
  จากยอดการโอนกรรมสิทธิ์ในที่ดินจำนวน 29.71 ไร่ ในขณะที่ต้นทุนขายลดเหลือจำนวน 30.52
  ล้านบาท ส่งผลให้อัตรากำไรขั้นต้นจากการขายเพิ่มสูงขึ้นเป็นร้อยละ 63.31

  ปี 2559 รายได้จากการขายที่ดินลดลงเหลือเพียง 29.72 ล้านบาท
  โดยมีการโอนกรรมสิทธิ์ในที่ดินประมาณ 9 ไร่ อย่างไรก็ตาม
  ต้นทุนขายที่ดินของแปลงดังกล่าวที่ต่ำ จึงส่งผลให้อัตรากำไรขั้นต้นสูงถึงร้อยละ 80.83

รายได้ค่าเช่าและต้นทุนค่าเช่า

  เพื่อเป็นการอำนวยความสะดวกให้กับผู้ประกอบการภายในนิคมฯ บริษัทฯ
  จึงจัดให้มีอาคารพักให้เช่าสำหรับพนักงานที่ปฏิบัติงานอยู่ภายในนิคม
  โดยรายได้ค่าเช่ามักปรับเปลี่ยนไปตามอัตราการเข้าพัก ในปี 2558 รายได้ค่าเช่าลดลง จากปี
  2557 ในขณะที่ต้นทุนค่าเช่ากลับเพิ่มสูงขึ้น
  เนื่องจากเริ่มมีอาคารที่พักสร้างใหม่เกิดขึ้นบริเวณใกล้เคียง ทำให้ผู้เช่ามีตัวเลือกมากขึ้น
  ประกอบกับอาคารพักและองค์ประกอบต่างๆในนิคมฯ เริ่มเก่าและชำรุด
  ทำให้ผู้เช่าบางส่วนย้ายออกไปพักนอกนิคม ซึ่งในปี 2558 บริษัทฯ
  จึงเริ่มทยอยปรับปรุงอาคารหอพักเพื่อให้กลับมาอยู่ในสภาพที่ดี
  โดยบันทึกค่าใช้จ่ายที่เกิดขึ้นเป็นต้นทุน จึงส่งผลให้ต้นทุนค่าเช่าในปี 2558
  เพิ่มสูงขึ้นสวนทางกับรายได้ค่าเช่าที่ลดลง และในปี 2559 รายได้ค่าเช่าได้เริ่มขยับขึ้นเล็กน้อย
  ในขณะที่ต้นทุนค่าเช่ากลับลงดลง ส่งผลให้อัตรากำไรขั้นต้นเพิ่มสูงขึ้นด้วย

รายได้ค่าบริการสาธารณูปโภคและต้นทุนค่าบริการสาธารณูปโภค

  รายได้ส่วนนี้เกิดจากการให้บริการระบบสาธารณูปโภคในนิคมฯ เช่น ค่าน้ำประปา
  การบำบัดน้ำเสีย การกำจัดขยะ และรายได้ค่าบำรุงสาธารณูปโภคส่วนกลาง เป็นต้น โดยบริษัทฯ
  มีรายได้ค่าบริการสาธารณูปโภคจำนวน 112.67 ล้านบาท 109.64 ล้านบาท และ 119.80
  ล้านบาทในปี 2557-2559 ตามลำดับ โดยปรับเปลี่ยนไปตามการเปลี่ยนแปลงของรายได้ค่าเช่า
  ในด้านต้นทุนค่าบริการสาธารณูปโภคนั้น มีจำนวน 75.47 ล้านบาท 81.17 ล้านบาท และ
  76.92 ล้านบาท ส่งผลให้มีกำไรขั้นต้นจำนวน 37.20 ล้านบาท 28.47 ล้านบาท และ 42.88
  ล้านบาท ในปี 2557 ปี 2558 และปี 2559 ตามลำดับ คิดเป็นอัตรากำไรขั้นต้น ร้อยละ 33.02
  ร้อยละ 25.96 และร้อยละ 35.79 โดยต้นทุนค่าบริการสาธารณูปโภคที่เพิ่มสูงขึ้นในปี 2558 นั้น
  เกิดจากการซ่อมแซมระบบสาธารณูปโภคในนิคมที่เกิดการชำรุดจากการใช้งาน
  เพื่อให้คงสภาพการใช้งานที่ดี
  โดยค่าใช้จ่ายในการซ่อมแซมดังกล่าวได้ถูกบันทึกเป็นต้นทุนค่าบริการสาธารณูปโภคทั้งจำนวน

  ในปี 2559 บริษัทฯ ได้ทำการปรับเพิ่มอัตราค่าบริการที่คิดกับผู้ประกอบการ
  จึงส่งผลให้รายได้ค่าบริการสาธารณูปโภคเพิ่มสูงขึ้น
  สวนทางกับต้นทุนค่าบริการสาธารณูปโภคที่ลดลง ส่งผลให้อัตรากำไรขั้นต้นสูงขึ้นด้วย

รายได้ค่าที่ปรึกษาและบริหารและต้นทุนค่าที่ปรึกษาและบริหาร

  จากการที่บริษัทฯ มีบุคลากรที่มีศักยภาพและมีความเชี่ยวชาญในงานด้านต่างๆ อย่างหลากหลาย
  บริษัทฯ จึงมีนโยบายในการใช้บุคคลากรบางส่วนงานร่วมกัน ระหว่างบริษัทย่อย บริษัทร่วม
  และบริษัทที่เกี่ยวข้องกัน โดยมีการคิดค่าบริการระหว่างกัน ซึ่งจะก่อให้เกิดประโยชน์ร่วมกัน
  คือบริษัทฯ สามารถบริหารทรัพยากรบุคคลให้เกิดประโยชน์สูงสุด และมีรายได้เพิ่มขึ้น
  ในขณะที่ผู้รับบริการก็สามารถประหยัดต้นทุนด้านบุคลากร เช่น ต้นทุนในการฝึกอบรมและพัฒนา
  รวมถึงต้นทุนด้านสวัสดิการต่างๆ อีกด้วย

  อย่างไรก็ตาม ด้วยหลักเกณฑ์ของการจัดทำงบการเงินรวม
  ที่ต้องตัดรายการที่เกิดระหว่างบริษัทใหญ่กับบริษัทย่อยออก ทำให้รายได้บางส่วนถูกตัดออกไป
  ในขณะที่บริษัทฯ ยังคงต้องบันทึกค่าใช้จ่ายด้านพนักงานเป็นต้นทุนเช่นเดิม
  จึงทำให้รายได้และต้นทุนค่าที่ปรึกษาและบริหารที่แสดงในงบการเงินรวมมักไม่สัมพันธ์กัน

  ในปี 2557-2559 บริษัทฯ มีรายได้ค่าที่ปรึกษาและบริหารปรับตัวในทางสูงขึ้น คือ 50.39
  ล้านบาท 54.17 ล้านบาท และ 56.44 ล้านบาท
  ในขณะที่บันทึกต้นทุนค่าที่ปรึกษาและบริหารจำนวน 44.63 ล้านบาท 61.23 ล้านบาท และ
  48.17 ล้านบาทตามลำดับ

ธุรกิจผลิตและจำหน่ายพลังงานไฟฟ้า

  บริษัทฯ ลงทุนในธุรกิจผลิตและจำหน่ายกระแสไฟฟ้าผ่านบริษัทร่วม
  ดังนั้นจึงบันทึกรับรู้รายได้ในรูปแบบของส่วนแบ่งกำไรจากเงินลงทุนในบริษัทร่วม
  ปัจจุบันมีโครงการที่ดำเนินการและก่อให้เกิดรายได้แล้ว 2 โครงการคือ
  โครงการโรงไฟฟ้าพลังน้ำเทิน-หินบูน ในประเทศสาธารณรัฐประชาธิปไตยประชาชนลาว
  และโครงการโรงไฟฟ้าพลังความร้อนร่วมบางบ่อ ในประเทศไทย

  ในปี 2557 บริษัทฯ มีรายได้จากธุรกิจไฟฟ้า จำนวน 573.59 ล้านบาท คิดเป็นร้อยละ 45.15
  ของยอดรวมของรายได้ทุกประเภท ปี 2558 มีรายได้จากธุรกิจไฟฟ้า 320.39 ล้านบาท คิดเป็น
  ร้อยละ 41.50 ส่วนปี 2559 รายได้จากธุรกิจไฟฟ้าลดลงเหลือ 269.35 ล้านบาท หรือร้อยละ
  50.16 ของรายได้ทุกประเภทของบริษัทฯ

  เนื่องจากการผลิตและขายไฟฟ้า
  จะดำเนินการภายใต้สัญญาซื้อขายไฟฟ้าระยะยาวกับการไฟฟ้าฝ่ายผลิตแห่งประเทศไทย
  ซึ่งจะกำหนดเงื่อนไขต่างๆ รวมถึงราคาซื้อขายไฟฟ้าไว้ล่วงหน้าแล้ว ดังนั้น
  จึงไม่มีความเสี่ยงด้านการตลาด
  ปัจจัยที่จะกระทบต่อผลประกอบการในแต่ละปีที่สำคัญส่วนหนึ่งจะมาจากการเปลี่ยนแปลงค่าเงินบาท
  ส่วนปัจจัยอื่นจะแตกต่างกันไปตามประเภทของโรงไฟฟ้า สำหรับโรงไฟฟ้าพลังความร้อนนั้น
  ต้องมีการหยุดเดินเครื่องเพื่อบำรุงรักษาใหญ่ทุกระยะ 3 ปี ในด้านโรงไฟฟ้าพลังน้ำนั้น
  ปริมาณน้ำเป็นปัจจัยสำคัญต่อกระบวนการผลิต ซึ่งจะส่งผลโดยตรงต่อผลประกอบการ
  ถึงแม้ว่าบริษัทฯ สามารถบริหารจัดการน้ำได้อย่างมีประสิทธิภาพมากขึ้น
  หลังจากการก่อสร้างอ่างเก็บน้ำของโครงการเทิน-หินบูนส่วนขยายแล้วเสร็จ
  แต่ภาวะความแห้งแล้งที่เกิดขึ้นทั้งภูมิภาคในปี 2559 นี้
  ก็ยังทำให้ปริมาณไฟฟ้าที่นำส่งเข้าระบบของการไฟฟ้าฝ่ายผลิตแห่งประเทศไทยลดลง

รายได้อื่น

  รายได้อื่นๆ มักเกิดจากดอกเบี้ยรับจากการบริหารสภาพคล่องของบริษัทฯ อย่างไรก็ตาม ในปี
  2557 บริษัทฯ ได้ตัดจำหน่ายหนี้สินภายใต้แผนฟื้นฟูกิจการในส่วนที่เจ้าหนี้ไม่ได้เรียกขอรับชำระหนี้
  และบันทึกรับรู้เป็นรายได้อื่นเป็นจำนวน 67.49 ล้านบาท จึงส่งผลให้รายได้อื่นมีจำนวน 102.09
  ล้านบาท ส่วนในปี 2558 นี้
  รายได้อื่นเพิ่มสูงขึ้นเนื่องจากบริษัทย่อยแห่งหนึ่งได้รับเงินจากกิจการร่วมค้า
  เพื่อชดเชยค่าความเสียหายอันเนื่องจากการบอกเลิกสัญญา เป็นจำนวน 145.69 ล้านบาท

(2) ค่าใช้จ่าย

ค่าใช้จ่ายในการขาย

  บริษัทฯ มีค่าใช้จ่ายในการขายในปี 2557-2559 เป็นจำนวน 25.47 ล้านบาท 8.47 ล้านบาท
  และ 1.65 ล้านบาท ตามลำดับ ซึ่งค่าใช้จ่ายในการขายนี้ประกอบด้วย
  ค่าธรรมเนียมการโอนที่ดินและภาษีธุรกิจเฉพาะซึ่งจะปรับตัวสัมพันธ์กับการขายที่ดิน

ค่าใช้จ่ายในการบริหาร

  บริษัทฯ มีค่าใช้จ่ายในการบริหาร จำนวน 485.71 ล้านบาท ในปี 2557 จำนวน 328.43
  ล้านบาทในปี 2558 และ 349.16 ล้านบาทในปี 2559 โดยมีรายละเอียดดังนี้

[]

  ค่าใช้จ่ายในการบริหารที่สำคัญประกอบไปด้วย ค่าใช้จ่ายพนักงานและค่าตอบแทนผู้บริหาร
  ซึ่งเป็นกลไกที่สำคัญต่อการเจริญเติบโตของบริษัท
  และจะเพิ่มขึ้นตามการปรับขึ้นของอัตราเงินเดือนและการขยายธุรกิจ

  ในปี 2556 ได้มีการยกเลิกโครงการเขื่อนไฟฟ้าพลังน้ำ น้ำงึม 3
  และรับรู้ผลขาดทุนจากกด้อยค่าเงินลงทุนในโครงการเป็นส่วนหนึ่งของค่าใช้จ่ายในการบริหาร
  และในปี 2557 ก็ยังมีการรับรู้ผลขาดทุนจากการด้อยค่าในโครงการดังกล่าวเพิ่มเติมจากปี 2556
  อีก 65.15 ล้านบาท
  และมีการตัดจำหน่ายสินทรัพย์ที่ใช้งานอยู่ในสาธารณรัฐแห่งสหภาพเมียนมาร์เป็นค่าใช้จ่ายอีกเป็นจำนวน
  50.73 ล้านบาท นอกจากนั้น ยังได้บันทึกผลขาดทุนจากการตีราคาสินค้าอีกเป็นจำนวน 24.29
  ล้านบาท จึงส่งผลให้ค่าใช้จ่ายในการบริหารในปี 2557 สูงถึง 485.71 ล้านบาท ในขณะที่ในปี
  2558 และปี 2559 ไม่มีรายการลักษณะดังกล่าว ส่วนค่าที่ปรึกษาที่มีแนวโน้มเพิ่มสูงขึ้นนั้น
  ก็สืบเนื่องมาจากการยกเลิกโครงการน้ำงึม 3 ซึ่งทำให้ต้องบันทึกรายการดังกล่าวเป็นค่าใช้จ่าย
  จากที่เคยบันทึกเป็นต้นทุนของโครงการ

รายการโอนกลับหนี้สงสัยจะสูญ

  ในปี 2558 บริษัทฯ ได้รับชำระหนี้ซึ่งได้ตั้งสำรองไว้เต็มจำนวนแล้ว
  คืนจากกิจการร่วมค้าเป็นจำนวน 100.30 ล้านบาท เทียบกับที่ได้รับคืนเป็นจำนวน 56.00
  ล้านบาทในปี 2557

ต้นทุนทางการเงิน

  เนื่องจากบริษัทฯ ยังอยู่ระหว่างการชำระหนี้ตามแผนฟื้นฟูกิจการ
  ซึ่งได้มีการคำนวณดอกเบี้ยที่ต้องชำระทั้งหมดรวมไว้ในภาระหนี้ตามแผนแล้ว และในช่วงที่ผ่านมา
  บริษัทฯ ไม่มีการกู้เงินเพิ่ม ดังนั้น
  จึงแทบไม่มีต้นทุนทางการเงินปรากฏในงบกำไรขาดทุนเบ็ดเสร็จ

ภาษีเงินได้

  ในปี 2557 บริษัทย่อยแห่งหนึ่งได้มีการปรับโครงสร้างการลงทุนในโครงการด้านไฟฟ้า
  โดยวิธีการขายหุ้นให้กับบริษัทที่จัดตั้งใหม่ในต่างประเทศ ทำให้เกิดผลกำไรที่ต้องนำไปเสียภาษี

  สำหรับในปี 2558 ค่าใช้จ่ายภาษีเงินได้
  เกิดจากรายการเงินชดเชยค่าเสียหายที่บริษัทย่อยได้รับจากกิจการร่วมค้า
  เพื่อชดเชยความเสียหายจากการบอกเลิกสัญญา

(3) กำไรส่วนที่เป็นของผู้ถือหุ้นบริษัทและอัตราผลตอบแทนผู้ถือหุ้น

  กำไรส่วนที่เป็นของบริษัทใหญ่ในปี 2557-2559 มีจำนวน 337.94 ล้านบาท 195.44 ล้านบาท
  และ 58.32 ล้านบาท คิดเป็นกำไรต่อหุ้นจำนวน 0.82 บาท 0.48 บาท และ 0.14 บาท
  ตามลำดับ

  ในปี 2558
  ทั้งรายได้จากธุรกิจอสังหาริมทรัยพืและรายได้จากการผลิตและจำหน่ายพลังงานไฟฟ้าลดลงเป็นอย่างมาก
  ถึงแม้จะถูกชดเชยด้วยรายได้อื่นที่เพิ่มสูงขึ้นจากการที่บริษัทย่อยได้รับเงินเพื่อชดเชยค่าความเสียหายจากการบอกเลิกสัญญา
  เป็นจำนวนเงินถึง 145.68 ล้านบาท
  นอกจากนั้นยังมีรายการโอนกลับหนี้สงสัยจะสูญที่เพิ่มขึ้นจากปี 2557
  รวมถึงค่าใช้จ่ายในการบริหารที่ลดลงก็ตาม
  กำไรสำหรับปีและกำไรส่วนที่เป็นของบริษัทใหญ่ก็ยังลดลง

  ในปี 2559
  ทั้งรายได้จากธุรกิจอสังหาริมทรัพย์และรายได้จากการผลิตและจำหน่ายพลังงานไฟฟ้ายังคงลดลงอีก
  ส่งผลให้กำไรส่วนที่เป็นของผู้ถือหุ้นบริษัทใหญ่ มีจำนวนเพียง 58.32
  ล้านบาทและมีอัตราผลตอบแทนผู้ถือหุ้นเพียงร้อยละ 2.63

14.2 ฐานะทางการเงิน

  (ก) สินทรัพย์

  ณ สิ้นปี 2557-2559 บริษัทฯ มีสินทรัพย์รวมจำนวน 5,258.28 ล้านบาท 5,506.16 ล้านบาท
  และ 5,417.43 ล้านบาท ตามลำดับ โดยสินทรัพย์ที่สำคัญประกอบด้วย
  เงินสดและรายการเทียบเท่าเงินสด ต้นทุนการพัฒนาอสังหาริมทรัพย์ เงินลงทุนในบริษัทร่วม
  และเงินลงทุนระยะยาวอื่น

  ในส่วนของลูกหนี้การค้าและลูกหนี้อื่นนั้น ถึงแม้ธุรกิจหลักอย่างหนึ่งของบริษัทฯ
  คือการพัฒนาและขายที่ดิน ซึ่งเป็นสินค้าที่มีมูลค่าสูง แต่บริษัทฯ
  กลับมีมูลค่าลูกหนี้การค้าและลูกหนี้อื่น-สุทธิ ไม่มากนัก เนื่องจากมาตรฐานการบัญชีฉบับที่ 18
  (ปรับปรุง 2552) เรื่องรายได้ ที่เริ่มใช้ในปี 2554 นั้น กำหนดให้บริษัทฯ
  รับรู้รายได้จากการขายเมื่อมีการโอนที่ดิน ซึ่งตามธรรมเนียมปฏิบัติ บริษัทฯ
  จะโอนที่ดินก็เมื่อได้รับชำระค่าที่ดินครบจำนวนแล้ว จึงทำให้ไม่มีลูกหนี้จากการขายที่ดิน ดังนั้น
  ลูกหนี้ส่วนใหญ่จึงเป็นลูกหนี้ที่เกิดจากการให้บริการระบบสาธารณูปโภคในนิคมฯ

  บริษัทฯ มีลูกหนี้การค้าและลูกหนี้อื่น-กิจการที่เกี่ยวข้องกันที่บันทึกในงบแสดงฐานะการเงินรวม
  จำนวน 41.89 ล้านบาทในปี 2557 จำนวน 42.12 ล้านบาทและจำนวน 41.70 ล้านบาทในปี
  2558 และปี 2559 หรือคิดเป็นสัดส่วนเพียงร้อยละ 0..80 ร้อยละ 0.76 และร้อยละ 0.77
  ของสินทรัพย์รวม ซึ่งในจำนวนดังกล่าว ประกอบด้วยลูกหนี้การค้าสุทธิจำนวน 3.62 ล้านบาทในปี
  2557 และจำนวน 4.89 ล้านบาทในปี 2558
  โดยสามารถจำแนกอายุของลูกหนี้การค้า-กิจการที่เกี่ยวข้องกัน ได้ดังนี้

[]

  บริษัทฯ
  ได้มีการตั้งค่าเผื่อหนี้สงสัยจะสูญทั้งจำนวนสำหรับค่าที่ปรึกษาและค่าบริหารโครงการด้านวิศวกรรม
  ซึ่งค้างชำระมามากกว่า 12 เดือนขึ้นไปและคาดว่าจะเรียกเก็บเงินไม่ได้
  เนื่องจากโครงการดังกล่าวประสบปัญหาด้านการเงิน อย่างไรก็ตาม ในปี 2557 บริษัทฯ
  สามารถติดตามทวงถามหนี้ดังกล่าวคืนมาได้บางส่วนเป็นจำนวนเงิน 56 ล้านบาท และในปี 2558
  ยังได้รับเงินคืนอีกจำนวน 100.30 ล้านบาท ทั้งนี้ บริษัทฯ
  จะยังคงติดตามทวงถามต่อไปเพื่อให้เกิดความเสียหายน้อยที่สุด

  บริษัทฯ มีลูกหนี้การค้าและลูกหนี้อื่น-กิจการอื่นที่บันทึกในงบแสดงฐานะการเงินรวม จำนวน
  51.99 ล้านบาทในปี 2557 จำนวน 60.49 ล้านบาทและจำนวน 70.51 ล้านบาทในปี 2558
  และปี 2559 หรือคิดเป็นสัดส่วนเพียงร้อยละ 0.99 ร้อยละ 1.10 และร้อยละ 1.30
  ของสินทรัพย์รวม ซึ่งในจำนวนดังกล่าว ประกอบด้วยลูกหนี้การค้า 14.71 ล้านบาทในปี 2557
  จำนวน 14.70 ล้านบาทในปี 2558 และจำนวน 16.67 ล้านบาทในปี 2559
  โดยสามารถจำแนกอายุของลูกหนี้การค้า-กิจการอื่น ได้ดังนี้

[]

  นอกจากลูกหนี้ค่าที่ปรึกษาที่ได้กล่าวไปแล้ว ลูกหนี้การค้าส่วนใหญ่ทั้งกิจการที่เกี่ยวข้องกัน
  และกิจการอื่น ล้วนเป็นลูกหนี้ที่ยังอยู่ในกำหนดชำระ

เงินสดและรายการเทียบเท่าเงินสด

  บริษัทฯ มีเงินสดและรายการเทียบเท่าเงินสดในปี 2557-2559 เป็นจำนวน 851.53 ล้านบาท
  จำนวน 1,045.17 ล้านบาท และ 863.00 ล้านบาท คิดเป็นสัดส่วนร้อยละ 16.19 ร้อยละ
  18.98 และร้อยละ 15.93 ของสินทรัพย์รวม ตามลำดับ โดยส่วนใหญ่จะประกอบด้วย
  เงินลงทุนอายุไม่เกิน 3 เดือน รองลงมาก็เป็น เงินฝากกระแสรายวัน และเงินฝากออมทรัพย์

เงินลงทุนชั่วคราว

  เพื่อบริหารสินทรัพย์ให้ได้รับผลตอบแทนที่สูงขึ้น บริษัทฯ
  จึงได้พิจารณาลงทุนในตราสารที่มีอายุมากกว่า 3 เดือน แต่ไม่เกิน 6 เดือน เช่น กองทุนรวม
  ใบรับเงินฝาก และตั๋วแลกเงินของสถาบันการเงินหลายแห่ง โดยในปี 2557-2559
  มีเงินลงทุนชั่วคราวจำนวน 363.70 ล้านบาท 335.14 ล้านบาท และ 158.32 ล้านบาท
  ตามลำดับ

  ต้นทุนการพัฒนาอสังหาริมทรัพย์

  เปรียบเสมือนสินค้าคงเหลือของบริษัท
  อันประกอบด้วยต้นทุนที่ดินและค่าใช้จ่ายในการพัฒนาที่ดินให้พร้อมขาย
  รวมถึงดอกเบี้ยจ่ายและค่าธรรมเนียมของเงินกู้ด้วย ในปี 2257-2559
  มียอดคงเหลือของต้นทุนการพัฒนาอสังหาริมทรัพย์จำนวน 521.44 ล้านบาท จำนวน 490.92
  ล้านบาท และจำนวน 506.74 ล้านบาท ตามลำดับ คิดเป็นสัดส่วนร้อยละ 9.92 ร้อยละ 8.92
  และร้อยละ 9.35 ของสินทรัพย์รวม เนื่องจากลักษณะธุรกิจของบริษัทฯ
  ซึ่งต้องใช้เงินลงทุนเป็นจำนวนมากในการพัฒนาและก่อสร้างระบบสาธารณูปโภคในนิคมฯ
  จึงทำให้มีมูลค่าของสินค้าคงเหลือสูง ซึ่งมักส่งผลให้อัตราการหมุนเวียนของสินค้าคงเหลือมีค่าต่ำ

  อย่างไรก็ตาม หากบริษัทไม่ได้มีการขยายโครงการ
  มูลค่าต้นทุนการพัฒนาอสังหาริมทรัพย์นี้ก็จะลดลงเรื่อยๆตามอัตราการขายที่ดิน

  เงินฝากสถาบันการเงินที่ถูกอายัด

  เป็นเงินที่บริษัทฯ และบริษัทย่อย(ซึ่งได้เข้าร่วมทุนในกิจการร่วมค้า NVPSKG
  เพื่อดำเนินโครงการระบบรวบรวมและบำบัดน้ำเสียในจังหวัดสมุทรปราการ ในสัดส่วนร้อยละ
  10) ถูกอายัดไว้ชั่วคราวตามคำสั่งของศาลแพ่ง เมื่อวันที่ 21 ตุลาคม 2559 โดยบริษัทฯ
  และบริษัทย่อยมีสิทธิยื่นคำร้องต่องศาลแพ่ง เพื่อแสดงว่าทรัพย์สินนั้นไม่เกี่ยวกับการกระทำความผิด

เงินลงทุนในบริษัทร่วม

  ประกอบด้วย เงินลงทุนในบริษัท อีสเทิร์น เพาเวอร์ แอนด์อิเล็คทริค จำกัด บริษัท เทินหินบูน
  พาวเวอร์ จำกัด และ บริษัท น้ำงึม 3 พาวเวอร์ จำกัด โดยมีมูลค่าเงินลงทุนในปี 2557-2559
  เท่ากับ 2,336.35 ล้านบาท และ 2,482.73 ล้านบาท 2,570.94 ล้านบาท ตามลำดับ
  คิดเป็นสัดส่วนสูงถึงร้อยละ 44.43 ร้อยละ 45.09 และร้อยละ 47.46 ของมูลค่าสินทรัพย์รวม
  โดยการเพิ่มสูงขึ้นของเงินลงทุนในบริษัทร่วมในแต่ละปีนั้น
  เกิดจากรับรู้ส่วนแบ่งกำไรของบริษัทร่วมที่ลงทุนตามวิธีส่วนได้เสีย

เงินลงทุนระยะยาวอื่น

  ณ สิ้นปี 2559 เกือบทั้งจำนวนเป็นเงินลงทุนในกองทุนรวมอสังหาริมทรัพย์

เงินลงทุนในโครงการ

  ทั้งจำนวนเป็นเงินลงทุนในการพัฒนาโครงการเขื่อนไฟฟ้าพลังน้ำน้ำงึม 3
  ในสาธารณรัฐประชาธิปไตยประชาชนลาว มูลค่าเงินลงทุนในโครงการ ณ สิ้นปี 2557-2559
  เท่ากับ 126.60 ล้านบาท 122.21 ล้านบาท และ106.14 ล้านบาท คิดเป็นสัดส่วนร้อยละ
  2.41 ร้อยละ 2.22 และร้อยละ 1.96 ของสินทรัพย์รวมในแต่ละปี ในปี 2556 บริษัท จี เอ็ม
  เอส ลาว จำกัด ซึ่งเป็นบริษัทย่อย
  ได้มีมติเป็นเอกฉันท์ให้ตัดจำหน่ายเงินลงทุนในโครงการเขื่อนไฟฟ้าพลังน้ำ น้ำงึม 3
  เนื่องจากโครงการดังกล่าวไม่ได้รับการอนุมัติการต่ออายุสัญญาพัฒนาโครงการ
  ที่ได้หมดอายุไปเมื่อวันที่ 29 มีนาคม 2556
  โดยบริษัทคาดว่าจะได้รับคืนทั้งจำนวนจากการขายสินทรัพย์บางส่วนของโครงการให้แก่หน่วยงานของรัฐในสาธารณรัฐประชาธิปไตยประชาชนลาว

  (ข) สภาพคล่อง

กระแสเงินสด

[]

  ปี 2557

  บริษัทฯ มีกระแสเงินสดสุทธิใช้ไปในกิจกรรมดำเนินงาน 181.58 ล้านบาท
  เนื่องจากรายการที่มีนัยสำคัญดังนี้

-   ขาดทุนจากการดำเนินงาน จำนวน 48.66 ล้านบาท ซึ่งประกอบด้วยรายการที่สำคัญคือ
    กำไรก่อนหักภาษีเงินได้ จำนวน 467.11 ล้านบาท ปรับเพิ่มด้วยรายการที่สำคัญคือ
    ขาดทุนจากการด้อยค่าเงินลงทุนในโครงการ 65.15 ล้านบาท
    ขาดทุนจากการด้อยค่าในสินทรัพย์ถาวร 50.73 ล้านบาท
    ค่าใช้จ่ายตัดจ่ายและค่าเสื่อมราคารวมเป็นจำนวน 68.62 ล้านบาท
    ขาดทุนจากการตีราคาสินค้าลดลง 24.29 ล้านบาท และปรับลดด้วยหนี้สงสัยจะสูญโอนกลับ
    66.63 ล้านบาท การตัดจำหน่ายหนี้สินภายใต้แผนฟื้นฟูกิจการฯ 67.49 ล้านบาท ดอกเบี้ยรับ
    32.48 ล้านบาท และส่วนแบ่งกำไรจากเงินลงทุนในบริษัทร่วมและกิจการร่วมค้า จำนวน
    565.46 ล้านบาท

-   เงินสดเพิ่มขึ้นจาก

1.  การลดลงของต้นทุนการพัฒนาอสังหาริมทรัพย์ จำนวน 145.94 ล้านบาท
    จากการโอนที่ดินให้ลูกค้า

2.  ดอกเบี้ยรับ จำนวน 34.48 ล้านบาท

3.  การรับชำระหนี้จากลูกหนี้การค้าและลูกหนี้อื่น จำนวน 20.38 ล้านบาท

-   เงินสดลดลงจาก

1.  การเพิ่มขึ้นของสินทรัพย์ไม่หมุนเวียนอื่น จำนวน 77.15 ล้านบาท

2.  การชำระเงินคืนเจ้าหนี้อื่น จำนวน 196.67 ล้านบาท

3.  การจ่ายภาษีเงินได้และภาษีถูกหัก ณ ที่จ่าย 58.91 ล้านบาท

  ในส่วนของกิจกรรมลงทุน บริษัทฯ มีกระแสเงินสดสุทธิได้มาจากกิจกรรมลงทุน 151.77 ล้านบาท
  เนื่องจาก

-   เงินสดเพิ่มขึ้นจาก

1.  เงินปันผลรับจากการลงทุนในบริษัทร่วม จำนวน 368.08 ล้านบาท

2.  ได้รับชำระหนี้จากบริษัทและบุคคลที่เกี่ยวโยงกัน จำนวน 29.36 ล้านบาท

-   เงินสดลดลงจาก

1.  การเพิ่มขึ้นสุทธิของเงินลงทุนชั่วคราว จำนวน 203.70 ล้านบาท

2.  การซื้อที่ดิน อาคาร และอุปกรณ์ จำนวน 44.04 ล้านบาท

  ในส่วนของกิจกรรมจัดหาเงิน บริษัทฯ มีกระแสเงินสดสุทธิใช้ไป จำนวน 110.82 ล้านบาท
  เนื่องจาก

-   การจ่ายชำระหนี้สินภายใต้แผนฟื้นฟูกิจการและภายใต้สัญญาปรับโครงสร้างหนี้ จำนวน 110.40
    ล้านบาท

  ปี 2558

  บริษัทฯ มีกระแสเงินสดสุทธิได้มาจากกิจกรรมดำเนินงาน 66.07 ล้านบาท
  เนื่องจากรายการที่มีนัยสำคัญดังนี้

-   ขาดทุนจากการดำเนินงาน จำนวน 7.67 ล้านบาท ซึ่งประกอบด้วยรายการที่สำคัญคือ
    กำไรก่อนหักค่าใช้จ่ายภาษีเงินได้ จำนวน 351.29 ล้านบาท
    ปรับเพิ่มด้วยค่าใช้จ่ายตัดจ่ายและค่าเสื่อมราคารวมเป็นจำนวน 78.51 ล้านบาท
    และปรับลดด้วยหนี้สงสัยจะสูญโอนกลับ จำนวน 110.38 ล้านบาท ดอกเบี้ยรับ 24.05
    ล้านบาท และส่วนแบ่งกำไรจากเงินลงทุนในบริษัทร่วมและกิจการร่วมค้า จำนวน 318.95
    ล้านบาท

-   เงินสดเพิ่มขึ้นจาก

1.  การลดลงของต้นทุนการพัฒนาอสังหาริมทรัพย์ จำนวน 30.52 ล้านบาท
    จากการโอนกรรมสิทธิ์ในที่ดินให้ลูกค้า

2.  ดอกเบี้ยรับ จำนวน 25.45 ล้านบาท

3.  การรับชำระหนี้จากลูกหนี้การค้าและลูกหนี้อื่น จำนวน 99.12 ล้านบาท

-   เงินสดลดลงจาก

1.  การเพิ่มขึ้นของสินทรัพย์ไม่หมุนเวียนอื่น จำนวน 25.48 ล้านบาท

2.  การชำระเงินคืนเจ้าหนี้อื่น จำนวน 21.04 ล้านบาท

3.  การจ่ายภาษีเงินได้และภาษีถูกหัก ณ ที่จ่าย 30.22 ล้านบาท

  ในส่วนของกิจกรรมลงทุน บริษัทฯ มีกระแสเงินสดสุทธิได้มาจากกิจกรรมลงทุน 319.21 ล้านบาท
  เนื่องจาก

-   เงินสดเพิ่มขึ้นจาก

1.  เงินปันผลรับจากการลงทุนในบริษัทร่วม จำนวน 299.94 ล้านบาท

2.  การลดลงสุทธิของเงินลงทุนชั่วคราว จำนวน 28.49 ล้านบาท

-   เงินสดลดลงจากการซื้อที่ดิน อาคาร และอุปกรณ์ จำนวน 21.09 ล้านบาท

  ในส่วนของกิจกรรมจัดหาเงิน บริษัทฯ มีกระแสเงินสดสุทธิใช้ไป จำนวน 198.81 ล้านบาท
  เนื่องจาก

-   การจ่ายชำระหนี้สินภายใต้แผนฟื้นฟูกิจการและภายใต้สัญญาปรับโครงสร้างหนี้ จำนวน 174.99
    ล้านบาท และการจ่ายเงินปันผลให้กับส่วนได้เสียที่ไม่มีอำนาจควบคุม จำนวน 21.35 ล้านลาท

  ปี 2559

  บริษัทฯ มีกระแสเงินสดสุทธิใช้ในกกิจกรรมดำเนินงาน 270.59
  ล้านบาทเนื่องจากรายการที่มีนัยสำคัญ ดังนี้

-   ขาดทุนจากการดำเนินงานจำนวน 170.80 ล้านบาท ซึ่งเกิดจากกำไรก่อนภาษีเงินได้ จำนวน
    78.03 ล้านบาทปรับเพิ่มด้วยค่าเสื่อมราคาและค่าใช้จ่ายตัดจ่ายรวม 69.19
    ล้านบาทและปรับลดด้วยรายการโอนกลับผลขาดทุนจากการลดลงของต้นทุนการพัฒนาอสังหาริมทรัพย์
    21.52 ล้านบาท ดอกเบี้ยรับ 16.64 ล้านบาท
    และส่วนแบ่งกำไรจากเงินลงทุนในบริษัทร่วมและกิจการร่วมค้า จำนวน 269.35 ล้านบาท

-   เงินสดเพิ่มขึ้นจากดอกเบี้ยรับ จำนวน 16.71 ล้านบาท

-   เงินสดลดลงจาก

1.  การเพิ่มขึ้นของสินทรัพย์ไม่หมุนเวียนอื่น จำนวน 37.60 ล้านบาท

2.  การเพิ่มขึ้นสุทธิของเงินลงทุนชั่วคราว จำนวน 19.33 ล้านบาท

3.  การชำระเงินคืนเจ้าหนี้อื่น จำนวน 24.41 ล้านบาท

4.  การจ่ายภาษีเงินได้ 36.37 ล้านบาท

  ในส่วนของกิจกรรมลงทุน บริษัทฯ มีกระแสเงินสดสุทธิได้มาจากกิจกรรมลงทุนจำนวน 205.57
  ล้านบาท เนื่องจาก

-   เงินสดเพิ่มขึ้นจาก

1.  การลดลงสุทธิของเงินลงทุนชั่วคราว จำนวน 106.80 ล้านบาท

2.  เงินปันผลรับจากการลงทุนในบริษัทร่วม จำนวน 174.99 ล้านบาท

3.  เงินสดรับจากการจำหน่ายเงินลงทุนระยะยาวอื่น จำนวน 53.61 ล้านบาท

-   เงินสดลดลงจาก

1.  เงินฝากในสถาบันการเงินที่ถูกอายัด จำนวน 123.03 ล้านบาท

2.  การซื้อที่ดินอาคารและอุปกรณ์ จำนวน 35.26 ล้านบาท

  ในส่วนของกิจกรรมจัดหาเงิน บริษัทฯ มีกระแสเงินสดสุทธิใช้ไปในกิจกรรมจัดหาเงิน จำนวน
  109.83 ล้านบาท

1.  การจ่ายหนี้สินภายใต้แผนฟื้นฟูกิจการและภายใต้สัญญาปรับโครงสร้างหนี้ จำนวน 91.98
    ล้านบาท

2.  การจ่ายเงินปันผลให้กับส่วนได้เสียไม่มีอำนาจควบคุม จำนวน 17.10 ล้านบาท

อัตราส่วนสภาพคล่อง

  ในปี 2557-2559 บริษัทฯ มีอัตราส่วนสภาพคล่อง 5.00 เท่า 5.94 เท่า และ 2.28 เท่า
  และมีอัตราส่วนสภาพคล่องหมุนเร็ว 3.57 เท่า 4.46 เท่า และ 1.57 เท่าตามลำดับ
  โดยสาเหตุที่อัตราส่วนทั้งสองมีความแตกต่างกันค่อนข้างมากนั้น
  เนื่องมาจากลักษณะเฉพาะของธุรกิจที่มีมูลค่าสินค้าคงเหลือสูง
  ซึ่งได้ส่งผลให้อัตราการหมุนเวียนของสินค้าคงเหลือมีค่าเพียง 0.36 เท่า 0.06 เท่า และ
  0.01 เท่า ในปี 2557-2559 ตามลำดับ อย่างไรก็ตาม การที่บริษัทฯ
  มีอัตราส่วนสภาพคล่องหมุนเร็วที่สูงกว่า 1 เท่า นั้น ก็ทำให้มั่นใจได้ในระดับหนึ่งว่าบริษัทฯ
  จะไม่มีปัญหาในชำระหนี้สินระยะสั้นที่ถึงกำหนด

  (ค) แหล่งที่มาของเงินทุน

หนี้สิน

  บริษัทฯ และบริษัทย่อยมีหนี้สินรวมเป็นจำนวน 1,122.25 ล้านบาท 948.31 ล้านบาท
  และ819.37 ล้านบาท ในปี 2557-2559 คิดเป็นสัดส่วนร้อยละ 21.34 ร้อยละ 17.22
  และร้อยละ 15.12 ของสินทรัพย์รวม
  โดยหนี้สินหลักคือหนี้สินภายใต้แผนฟื้นฟูกิจการและภายใต้สัญญาปรับโครงสร้างหนี้ ซึ่งบริษัทฯ
  ยังคงมีภาระผูกพันที่จะต้องจ่ายชำระคืนตามเงื่อนไขที่ระบุไว้ในแผนฟื้นฟูฯและสัญญาปรับโครงสร้างหนี้
  โดยจะชำระดอกเบี้ยเป็นรายไตรมาส ส่วนเงินต้นจะทำการชำระคืนปีละ 2 ครั้ง
  ในเดือนมิถุนายน และธันวาคม ตามจำนวนที่ได้ระบุไว้ในสัญญาฯ

  เนื่องจากบริษัทฯ ได้มีการชำระหนี้สินตามกำหนดเวลามาโดยตลอด
  ดังนั้นยอดคงเหลือของหนี้สินภายใต้แผนฟื้นฟูฯ จึงค่อยๆปรับลดลงเรื่อยมา โดยมียอดรวมในปี
  2557-2559 เป็นจำนวน 952.12 ล้านบาท 777.12 ล้านบาท และ 685.15 ล้านบาท
  ตามลำดับ

ส่วนของผู้ถือหุ้น

  จากการที่บริษัทฯ สามารถดำเนินงานจนมีผลกำไรเรื่อยมา ทำให้ยอดขาดทุนสะสมค่อยๆปรับลดลง
  โดยมียอดขาดทุนสะสมคงเหลือ ณ สิ้นปี 2559 จำนวน 2,001.31 ล้านบาท เทียบกับจำนวน
  2,053.25 ล้านบาทในปี 2558 และจำนวน 2,248.69 ล้านบาทในปี 2557
  และทำให้ส่วนของผู้ถือหุ้นของบริษัทใหญ่ได้ปรับเพิ่มขึ้นเป็น 2,239.74 ล้านบาท ในปี 2559
  เทียบกับจำนวน 1,917.92 ล้านบาทในปี 2557

โครงสร้างเงินลงทุน

  จากการที่บริษัทฯ สามารถจ่ายชำระหนี้สินตามแผนฟื้นฟูฯ ได้ตลอดมา
  จนทำให้จำนวนหนี้สินค่อยๆลดลง ในขณะที่ส่วนของผู้ถือหุ้นเพิ่มสูงขึ้นอย่างต่อเนื่อง
  ส่งผลให้อัตราส่วนหนี้สินต่อส่วนของผู้ถือหุ้นของบริษัทฯ มีค่าลดลงโดยตลอด จาก 0.27 เท่า ในปี
  2557 เป็น 0.27 เท่าในปี 2558 และ 0.18 เท่า ในปี 2559 และเนื่องจากบริษัทฯ
  ยังอยู่ระหว่างการชำระหนี้ภายใต้แผนฟื้นฟูฯ จึงยังไม่มีนโยบายในการก่อภาระหนี้เพิ่มอีกด้วย

14.3 ปัจจัยที่อาจมีผลกระทบต่อผลการดำเนินงานและฐานะการเงินในอนาคต

  เศรษฐกิจไทยในปี 2560 มีแนวโน้มจะเติบโตได้ใกล้เคียงกับปี2559
  โดยแรงหนุนจากการฟื้นตัวของการใช้จ่ายในประเทศ และการเติบโตของภาคการท่องเที่ยว
  ประกอบกับแรงหนุนจากภาครัฐที่ใช้นโยบายงบประมาณขาดดุล ร้อยละ 2.6 ของ GDP
  เข้ามากระตุ้นเศรษฐกิจรวมทั้งการผลักดันโครงการลงทุนโครงสร้างพื้นฐานให้เกิดขึ้น
  ขณะที่คณะกรรมการนโยบายการเงิน น่าจะคงอัตราดอกเบี้ยนโยบายไว้

  อย่างไรก็ตาม ยังมีตัวแปรสำคัญที่จะส่งผลกระทบอย่างมากต่อภาวะเศรษฐกิจในระยะต่อไป ก็คือ
  ปัจจัยการเมืองในประเทศ
  โดยเฉพาะอย่างยิ่งในประเด็นว่าจะมีการเลือกตั้งเกิดขึ้นในช่วงปลายปี2560นี้ หรือต้นปีหน้า
  อย่างที่หลายฝ่ายคาดหวังกันไว้หรือไม่

  นอกจากนี้ เศรษฐกิจไทยยังต้องเผชิญกับความท้าทายใหม่ๆ
  เช่นแรงกดดันจากนโยบายการกีดกันการค้าของสหรัฐ
  และการเปลี่ยนผู้นำในประเทศเศรษฐกิจหลักอย่างฝรั่งเศสและเยอรมัน
  ซึ่งอาจทำให้เกิดการเปลี่ยนแปลงในเชิงนโยบายอย่างมีนัยสำคัญ เป็นต้น

  ดังนั้น แม้ว่าเศรษฐกิจไทยจะมีสัญญาณที่ยังขยายตัวได้อย่างต่อเนื่องแต่ก็ยังมีปัจจัยความไม่แน่นอน
  ทั้งจากภายในและภายนอกอีกหลายประการที่ยังต้องติดตามอย่างใกล้ชิด

  แม้ว่าความต้องการที่ดินเพื่อการอุตสาหกรรมจะยังคงมีอยู่
  แต่ก็ยังมีปัจจัยที่อาจเข้ามากระทบในหลายทาง ในส่วนของบริษัทฯ
  ที่ถึงแม้จำนวนที่ดินพร้อมขายเริ่มลดน้อยลง บริษัทฯ
  ก็ยังเชื่อมั่นว่าจะสามารถบริหารจัดการพื้นที่ขายให้เพียงพอและสอดคล้องกับเป้าหมายการขายได้

  นอกจากนี้ การแข่งขันในเรื่องของการจัดการด้านพลังงานไฟฟ้า
  ทั้งจากเชื้อเพลิงพื้นฐานและพลังงานทดแทนที่สูงขึ้น
  อาจทำให้โอกาสที่จะดำเนินโครงการด้านพลังงานไฟฟ้าโครงการใหม่มีอุปสรรคมากขึ้น แต่บริษัทฯ
  ยังคงศึกษาและแสวงหาโอกาสนั้นตลอดเวลา